మెక్సికో
మెక్సికో సంయుక్త రాష్ట్రాలు లేదా సాధారణనామం మెక్సికో, ఇది ఉత్తర అమెరికాలోని ఒక ఫెడరల్ రాజ్యాంగ ప్రజాతంత్రం; దీనికి ఎల్లలు ఉత్తరాన అమెరికా సంయుక్త రాష్ట్రాలు, దక్షిణం మరియు పశ్చిమాన పసిఫిక్ మహాసముద్రం; ఆగ్నేయాన గౌతమాలా, బెలిజె, మరియు కరీబియన్ సముద్రం, మరియు తూర్పున మెక్సికో అఖాతం ఉన్నాయి. దీనిలో 31 రాష్ట్రాలు మరియు ఒక ఫెడరల్ జిల్లా గలదు. దీని రాజధాని మెక్సికో నగరం, ఇది ప్రపంచములోని అత్యధిక జనసాంద్రతగల నగరాలలో ఒకటి.
డల్లాస్
డల్లాస్ నగరం 1841లో స్థాపించబడింది. 1856లో నగర హోదాను పొంది నగరపాలిత ప్రాంతం అయింది. నగరం ప్రధానంగా బ్యాంకింగ్, వ్యాపారం, సమాచార రంగం, విద్యుత్‌శ్చక్తి, కంఫ్యూటర్ విజ్ఞానం మరియు రవాణా రంగాలపై ఆధార పడి ఉంది. డల్లాస్ భూమధ్యస్థంగా ఉంది కనుక ఇక్కడ నుండి జలమార్గాలు, సముద్రంతో సంబంధ బాందవ్యాలు తక్కువే. చమురు పరిశ్రమలకు మరియు పత్తి పంటలకు డల్లాస్‌కు ప్రత్యేకత ఉంది. విస్తారంగా ఉన్న రైల్ మరియు రోడ్డు వసతుల కారణంగా ఇది బలవత్తరమైన రవాణా, పారిశ్రామిక మరియు ఆర్థిక కేంద్రం అయింది. 
డల్లాస్ ప్రాంతాన్ని స్పైన్ సామ్రాజ్యంచే ఆక్రమించబడక ముందు ఈ ప్రాంతంలో కాడో అమెరికన్ పూర్వీకులు నివసిస్తుండే వాళ్ళు. 16 వ శతాబ్దంలో డల్లాస్ ప్రాంతాన్ని స్పైన్ సామ్రాజ్యం వశపరుకున్న తరువాత ఈ ప్రాంతం "న్యూ స్పైన్" ఆధీనంలోకి వచ్చింది. తరువాత ఈ ప్రాంతం ఫ్రెంచి వారిచే ఆక్రమించబడి "ఆడమ్స్-ఒనిస్" ఒప్పందం తరువాత స్పైన్ ఉత్తర సరిహద్దు ప్రాంతం అయింది. 1821 వరకూ ఈ ప్రాంతం స్పైన్ ఆధీనంలోనే ఉంది. ఆ తరువాత మెక్సికో స్పైన్ నుండి విడిపడి స్వాతంత్ర్యం ప్రకటించుకున్న నేపథ్యంలో ఈ ప్రాంతం మెక్సికోలో ఒక భాగంగా కొనసాగింది. 1836లో టేక్సాస్ మెక్సికో నుండి విడి పడి "రిపబ్లిక్ ఆఫ్ టెక్సాస్"గా అవతరించడంతో ఈ ప్రాంతం టెక్సాస్ రిపబ్లికన్‌లో భాగంగా ఉంది. 1839లో ప్రస్తుత డల్లాస్ ప్రాంతం వారెన్ ఆంగుస్ ఫెర్రిస్‌చే సర్వే చేయబడింది. రెండు సంవత్సరాల తర్వాత"జాన్ నీలి బ్రయాన్ "నాయకత్వంలో జరిగిన శాశ్వత ఒప్పందం తరువాత డల్లాస్‌గా రూపొందింది. టెక్సాస్ ఈ ప్రాంతం 1845 నుండి అమెరికాలో ఒక భాగంగా చేర్చబడింది. తరువాతి సంవత్సరం డల్లాస్ కౌన్టీ స్థాపించబడింది.